Odense Adresse-Contoirs Efterretninger, 1848-09-05
Fædrelandet. Offentlige Foranstaltninger. Under 26 August d. A. er der imellem Hs. Maj. Kongen af Danmark og Hs. Maj. Kongen af Preussen sluttet følgende Vaabenstilstands=Konvention: Hs. Maj. Kongen af Danmark, Hertug af Slesvig og Holsteen, paa den ene Side, og Hs. Maj. Kongen af Preussen, handlende saavel i sit eget Navn, som i det tydske Forbunds Navn og paa Sammes Vegne, paa den anden Side, ledede af det Ønske, snarest muligt at gjøre Ende paa Fjendtlighederne mellem deres respektive Krigsmagt, have, i det Øiemed at slutte en Vaabenstilstand under Hs. Maj. Kongen af Sverrigs og Norges Mediation, udnævnt til deres Befuldmægtigede: Hs. Maj. Kongen af Danmark: Hr. Christian Høyer Bille, Hans Kammerherre, Hans overordentlige Gesandt og befuldmægtigede Minister hos Hs. Maj. Kongen af Sverrig og Norge, Kommandeur af Hans Dannebrogsorden, Dannebrogsmand, Kommandeur af 1ste Klasse af den Kgl. Hannoverske Guelpheorden, Ridder af den Kgl. Græske Frelserens Orden, og Hr. Holger Christian Reeds, Hans Kammerherre, Kommandeur af Hans Dannebrogsorden, Dannebrogsmand, Kommandeur af den Kgl. Svenske Nordstjerneorden, af den Franske Æreslegion og af den Belgiske Leopoldsorden; og Hans Maj. Kongen af Preussen: Hr. Gustav v. Below, Hans Generalmajor a la suite, Ridder af Hans røde Ørns Orden 2den Klasse med Stjerne, af Hans Militær-Fortjeneste-Orden, af Johanniter-Ordenen og af Jernkorset 1ste og 2den Klasse, Kommandeur af den Kgl. Svenske Sværdorden, af den Kgl. Hannoverske Guelpheordens 1ste Klasse, af den Baierske St. Michaelsorden, Ridder af de Keiserlig Russiske Ordener af St. Anna 2den Klasse med Diamanter, af St. Wladimir 4de Klasse og af den Kongel. Nederlandske Løve orden, hvilke ere traadte sammen i Staden Malm, og efterat have udvexlet deres i god og behørig Form befundne Fuldmagter ere komne overeens om følgende Artikler: Art. 1. At regne fra nærværende KonventionsUnderskrifts Datum, skal der være et fuldkomment Ophør af Fjendtlighederne, tillands og tilsøes, i syv Maaneder, med een Maaneds Opsigelse for enhver af de kontraherende Parter. Finder ingen Opsigelse Sted fra den ene eller den anden Side, ansees Vaabenstilstandens Forlængelse som inddrømmet af begge Parter. - Art. 2. Opsiges Vaabenstilstanden fra een af Siderne, kunne de tingelserne). respektive Armeer atter indtage de Positioner, som de have inde i det Øieblik, da nærværende Konvention afsluttes, og som skulle betegnes paa et Kort af tvende i dette Øiemed af de kommanderende Generaler beskikkede Officerer. - Art. 3. De af Hs. Danske Majestæts Søværn iværksatte Blokader skulle ophøre umiddelbart efter Ratificationernes Udvexling, og de i saa Henseende fornødne Ordrer skulle om muligt afgaae samme Dag til Cheferne for de Danske Krigskibe. - Art. 4. Alle Krigs- og politiske Fanger skulle fra begge Sider frigives uden Ophør eller Forbehold. - Art. 5. Alle siden Krigens Begyndelse opbragte eller under Beslag lagte Skibe og Ladninger skulle frigives inden Forløbet af 12 Dage, fra nærværende Konventions Underskrift at regne, eller før om skee kan. Preussen samtykker saavel i sit eget som i det tydske Forbunds Navn i at holde Danmark skadesløs for de i Jylland in natura for de preussiske Tropper og Forbundstroppernes Regning opkrævede Reqvisitioner, og Danmark paa sin Side forbinder sig til at tilbagegive Værdien af de Skibe eller Ladninger, som maatte være blevne solgte og ikke kunne tilbagegives in natura. - Art. 6. Begge Hertugdømmerne og dertil hørende Øer skulle rømmes af de danske og det tydske Forbunds Tropper, i Løbet af 12 Dage, efterat Befalingen desangaaende er kommet de øverstkommanderende Generaler tilhænde. Jkke desto mindre kunne Kongen af Danmark og det tydske Forbund lade Hospitalerne og de militaire Depoter, som forefindes, for Kongen af Danmark Vedkommende paa Øen Als, og for Forbundets i Staden Altona saavelsom paa andre Punkter i begge Hertugdømmerne, bevogte af Detachementer af danske Tropper og Forbundstropper, hvis Antal for ingen af begge Parter kan overstige 2000 Mand. De fødte Slesvigere, der som Soldater fortiden befinde sig i militair Tjeneste i Hertugdømmerne, skulle ordnes i særskilte Korpser og stationeres i Hertugdømmet Slesvig. Disse Korpser skulle til den offentlige Roligheds Opretholdelse stilles under befaling af den i Overeensstemmelse med den følgende Artikel indsatte Bestyrelse, hvilken til Lettelse for Landet kan hjempermittere til deres Fødestavn de Officerer og Soldater, som ikke ansees nødvendige til Tjenesten.